PMIndiaData/PMIndiaSum huggingface dataset:
চিকিৎসার জন্য গ্যাসীয় অক্সিজেনের ব্যবহারের বিষয়ে প্রধানমন্ত্রীর পর্যালোচনা

চিকিৎসার কাজে গ্যাসীয় অক্সিজেন ব্যবহার করা হবে গ্যাসীয়ব অক্সিজেন উৎপাদনকারী প্ল্যান্টগুলির সংলগ্ন এলাকায় অস্থায়ী হাসপাতাল গড়ে তোলা হবে এই উদ্যোগের ফলে অক্সিজেন সুবিধাযুক্ত প্রায় ১০হাজার শয্যার ব্যবস্থা করা যাবে এই ধরণের সুবিধা গড়ে তুলতে রাজ্যগুলিকে উৎসাহিত করা হচ্ছে ১৫০০ পিএসএ অক্সিজেন উৎপাদনকারী প্ল্যান্ট গড়ে তোলা হচ্ছে প্রধানমন্ত্রী শ্রী নরেন্দ্র মোদী আজ চিকিৎসার কাজে গ্যাসীয় অক্সিজেনের ব্যবহারের ওপর একটি পর্যালোচনা বৈঠকে পৌরহিত্য করেছেন। দেশে অক্সিজেনের সরবরাহ ও লভ্যতা বাড়াতে বিভিন্ন বিষয় উদ্ভাবন করার ওপর প্রধানমন্ত্রী এর আগে পরামর্শ দিয়েছিলেন। ইস্পাত কারখানা, পেট্রো-রসায়নিক শোধনাগার, যেসব শিল্প সংস্থায় বিপুল পরিমাণে দাহ্য পদার্থ ব্যবহার করা হয়, বিদ্যুৎ উৎপাদন কেন্দ্র ইত্যাদির মতো বিভিন্ন শিল্পসংস্থায় অক্সিজেন প্ল্যান্ট রয়েছে। এইসব শিল্প সংস্থায় গ্যাসীয় অক্সিজেন উৎপাদন করা হয়, যেগুলি ওই কারখানায় ব্যবহৃত হয়। এই অক্সিজেন চিকিৎসার কাজেও ব্যবহার করা যেতে পারে। বর্তমানে এই ধরণের শিল্প সংস্থাকে চিহ্নিত করার উদ্যোগ নেওয়া হয়েছে যেখান থেকে প্রয়োজনীয় বিশুদ্ধতা সহ গ্যাসীয় অক্সিজেন উৎপাদন করা যায়। শহরের কাছে, ঘন বসতিপূর্ণ এলাকায় এবং যেখানে অক্সিজেনের চাহিদা বেশি সেরকম জায়গা কাছে এই ধরণের শিল্পসংস্থাগুলিকে শনাক্ত করা হয়েছে। এরপর সংশ্লিষ্ট সংস্থাগুলির কাছাকাছি অস্থায়ী কোভিড কেয়ার কেন্দ্র গড়ে তুলে, সেখানে সংক্রমিতদের চিকিৎসার জন্য এইসব জায়গা থেকে অক্সিজেন সরবরাহ করা হবে। প্রাথমিকভাবে এ ধরণের ৫টি জায়গাকে চিহ্নিত করা হয়েছে এবং এই কাজে যথেষ্ট অগ্রগতি হয়েছে। রাষ্ট্রায়ত্ত্ব সংস্থা অথবা বেসরকারী শিল্প সংস্থাগুলি যারা এ ধরণের প্ল্যান্ট চালায়, সেইসব প্রতিষ্ঠান কেন্দ্র ও রাজ্য সরকারগুলির সঙ্গে এই উদ্যোগে সহযোগিতা করবে। আশা করা হচ্ছে এই ধরণের প্ল্যান্টের কাছাকাছি জায়গায় খুব স্বল্প সময়ে অস্থায়ী হাসপাতাল তৈরি করা হবে। এ ধরণের হাসপাতালে মোট ১০ হাজার শয্যার ব্যবস্থা থাকবে যেখানে সংক্রমিতরা প্রয়োজন অনুসারে অক্সিজেন পাবেন। মহামারীর বিরুদ্ধে ব্যবস্থা নিতে এ ধরণের অক্সিজেনের সুবিধাযুক্ত শয্যার ব্যবস্থা করতে রাজ্য সরকারগুলিকে উৎসাহিত করা হচ্ছে। প্রধানমন্ত্রী পিএসএ প্ল্যান্ট গড়ে তোলার কাজে অগ্রগতির বিষয়ে পর্যালোচনা করেছেন। পিএম কেয়ার্স, রাষ্ট্রায়ত্ত্ব সংস্থা সহ অন্যান্য সংগঠনের অনুদানের সাহায্যে এ ধরণের ১৫০০ পিএসএ প্লান্ট তৈরি করা হচ্ছে বলে তাঁকে জানানো হয়েছে। প্রধানমন্ত্রী এই প্ল্যান্টগুলির কাজ দ্রুত শেষ করার জন্য আধিকারিকদের নির্দেশ দিয়েছেন। এই বৈঠকে প্রধানমন্ত্রীর প্রধান সচিব, ক্যাবিনেট সচিব, কেন্দ্রীয় স্বরাষ্ট্র সচিব, সড়ক পরিবহণ ও মহাসড়ক সচিব এবং উচ্চপদস্থ আধিকারিকরা উপস্থিত ছিলেন।
সরকারি স্হান   ও ভবনগুলির বেআইনি দখলদারদের উচ্ছেদ করতে আইন সংশোধনের প্রস্তাব :  অনুমোদন কেন্দ্রীয়মন্ত্রিসভার বৈঠকে

সরকারি স্হানগুলিতে বেআইনি দখলদারদের উচ্ছেদ সম্পর্কিত ১৯৭১-এরআইনটির ২ ও ৩ নম্বর ধারার সংশোধনের একটি প্রস্তাব আজ এখানে অনুমোদিত হলপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই সংশোধনটি কার্যকর হলে বেআইনি দখলদারদের উচ্ছেদ করা আরও সহজ হবেএস্টেট অফিসারদের পক্ষে। প্রয়োজনে তাঁরা এই ধরণের ব্যক্তিদের তৎক্ষণাৎ উচ্ছেদ করারজন্য নির্দেশ-ও জারি করতে পারবেন। যদি বেআইনি দখলদাররা এই ধরণের নির্দেশ মানতেঅস্বীকার করে এস্টেট অফিসাররা সুনির্দিষ্ট আইন অনুযায়ী তাঁদের দখল করা স্হানছাড়তে বাধ্য করতে পারবেন। এই সংশোধনের ফলে বেআইনি দখলদারদের সরকারি স্হান ও ভবন থেকে উচ্ছেদকরার কাজ আরও জোরদার হয়ে উঠবে বলে আশা কার হচ্ছে। /
প্রধানমন্ত্রী অন্নদাতা আয় সংরক্ষণ অভিযান সংক্রান্ত প্রকল্পটি কেন্দ্রীয় মন্ত্রিসভার অনুমোদন পেল

কৃষক কল্যাণ উদ্যোগগুলির আরও প্রসারে এবং অন্নদাতাদের জন্য সরকারের দায়বদ্ধতার বিষয়টিকে বিবেচনায় রেখে কেন্দ্রীয় মন্ত্রিসভার বুধবারের (১২ সেপ্টেম্বর) বৈঠকে একটি নতুন প্রকল্প ‘প্রধানমন্ত্রী অন্নদাতা আয় সংরক্ষণ অভিযান’ অনুমোদিত হয়েছে। প্রধানমন্ত্রী শ্রী নরেন্দ্রমোদীর পৌরহিত্যে মন্ত্রিসভার বৈঠকে এই সিদ্ধান্ত হয়। ২০১৮-র কেন্দ্রীয় বাজেট ঘোষণা অনুযায়ী কৃষকদেরকে তাঁদের উৎপাদিত ফসলের লাভজনক দাম প্রদানের বিষয়টি সুনিশ্চিত করাই এই প্রকল্পের উদ্দেশ্য। কৃষক সমাজের আয় সুরক্ষিত রাখতে কেন্দ্রীয় সরকারের এই দৃষ্টান্তমূলক পদক্ষেপ কৃষক কল্যাণে সুদূরপ্রসারী ভূমিকা নেবে বলে আশা করা হচ্ছে। সরকার ইতিমধ্যেই খরিফ শস্যের ন্যূনতম সহায়ক মূল্য উৎপাদন খরচের দেড় গুণ বৃদ্ধি করেছে। রাজ্য সরকারগুলির সহযোগিতায় এক শক্তিশালী সংগ্রহ ব্যবস্থার মাধ্যমে ন্যূনতম সহায়ক মূল্যের এই বৃদ্ধি কৃষকদের আয় বাড়াতে সাহায্য করবে বলে আশা করা হচ্ছে। প্রধানমন্ত্রী অন্নদাতা আয় সংরক্ষণ অভিযানের মধ্যে রয়েছে – মূল্য সহায়তা প্রকল্প; দাম পড়ে গেলে তার ঘাটতির টাকা মেটানো এবং পরীক্ষামূলকভাবে বেসরকারি সংগ্রহ ও মজুতদার প্রকল্প। কেন্দ্রীয় মন্ত্রিসভা আরও সিদ্ধান্ত নিয়েছে যে, ফসল সংগ্রহের জন্য অতিরিক্ত ১৬ হাজার ৫৫০ কোটি টাকা দেওয়া হবে। এরফলে, সংগ্রহ বাবদ মোট অর্থের পরিমাণ দাঁড়াবে ৪৫ হাজার ৫৫০ কোটি টাকায়। এছাড়াও, সংগ্রহ প্রক্রিয়ার জন্য বাজেট সংস্থান বাড়ানো হয়েছে এবং প্রধানমন্ত্রী অন্নদাতা আয় সংরক্ষণ অভিযান রূপায়ণের জন্য ১৫ হাজার ৫৩ কোটি টাকা মঞ্জুর করা হয়েছে। দেশের অন্নদাতাদের প্রতি সরকারের দায়বদ্ধতা ও আন্তরিকতার দিকটিই এই প্রকল্পের মাধ্যমে প্রতিফলিত হচ্ছে।
দ্বিপাক্ষিক বিনিয়োগের প্রসারেভারত-কম্বোডিয়া সহযোগিতা

ভারত ও কম্বোডিয়ার মধ্যেদ্বিপাক্ষিক বিনিয়োগ সমঝোতার (বি আই টি) বিষয়টি অনুমোদিত হল কেন্দ্রীয় মন্ত্রিসভার বৈঠকে। বুধবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার এই বৈঠক। দুটি দেশের মধ্যে পারস্পরিক বিনিয়োগের মাত্রা আরও বাড়িয়ে তোলাই এই সমঝোতার লক্ষ্য। এর আওতায় একটি দেশ অন্যদেশে বিনিয়োগ বৃদ্ধিত বিশেষভাবে উৎসাহিত হবে। এই লক্ষ্যে বিনিয়োগ-অনুকূল পরিস্থিতি সৃষ্টিতে উদ্যোগ গ্রহণ করবে দুটি দেশই। নির্দিষ্ট আইন ও নিয়মনীতি অনুসরণ করেই পারস্পরিক বিনিয়োগ সহযোগিতা বাস্তবায়িত হবে।
সাংকেতিক ভাষা গবেষণা ও প্রশিক্ষণকেন্দ্র স্থাপনে কেন্দ্রীয় মন্ত্রিসভার অনুমতি

প্রধানমন্ত্রী শ্রী নরেন্দ্র মোদীর পৌরোহিত্যে অনুষ্ঠিত কেন্দ্রীয় মন্ত্রিসভার আজকের বৈঠকে ভারতীয় সাংকেতিক ভাষা গবেষণা ও প্রশিক্ষণ কেন্দ্র (আই.এস.এল.আর.টি.সি) স্থাপনে অনুমতি দেওয়া হয়েছে। ১৮৬০-এর সোসাইটিস রেজিস্ট্রেশন আইনের আওতায় একটি সংস্থা হিসেবে এই কেন্দ্রটি গড়ে তোলা হবে। সংস্থাটি পরিচালনার দায়িত্ব কেন্দ্রীয় সামাজিক ন্যায়বিচার ও ক্ষমতায়ন মন্ত্রকের অধীন প্রতিবন্ধী ব্যক্তিদের ক্ষমতায়ন সংক্রান্ত দপ্তর পালন করবে। নয়াদিল্লির ‘ইনস্টিটিউট ফর ফিজিক্যালি হ্যান্ডিক্যাপড’-এ প্রাথমিকভাবে এই কেন্দ্রটি গড়ে তোলা হবে। সরকারের এই সিদ্ধান্তের ফলে দেশের প্রায় ৫০ লক্ষ শ্রবণ প্রতিবন্ধী মানুষ বিশেষভাবে উপকৃত হবেন। শিক্ষা, কর্মক্ষেত্র ও অন্যান্য দৈনন্দিন কাজকর্মেও এই কেন্দ্রটি শ্রবণ প্রতিবন্ধীদের অংশগ্রহণের সুযোগ বাড়াতে সাহায্য করবে। সংস্থার একজন সভাপতি ছাড়াও সাধারণ পরিষদে ১২ জন সদস্য থাকছেন। শ্রবণ প্রতিবন্ধীদের জন্য একটি অভিন্ন সাংকেতিক ভাষা গবেষণা ও প্রশিক্ষণ কেন্দ্রের চাহিদা দীর্ঘদিন ধরে উপেক্ষা করা হয়েছে এবং এই ধরনের প্রতিবন্ধীদের কল্যাণের সঙ্গে যুক্ত বিভিন্ন সংগঠনের কাছ থেকেও নানা সমস্যার কথা জানা গেছে। সংকেতমূলক ভাষার জন্য দোভাষী, গবেষণা, উন্নয়ন ও নতুন প্রযুক্তির বিকাশে এই কেন্দ্রটি কাজ করবে। দৈনন্দিন কাজকর্মের প্রতিটি ক্ষেত্রে পুরোদমে অংশগ্রহণের জন্য এই কেন্দ্রটি শ্রবণ প্রতিবন্ধীদের সমান সুযোগ-সুবিধা করে দেবে।
ইন্দোনেশিয়ায় সুনামি-তে জীবনহানির ঘটনায় প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী ইন্দোনেশিয়ায় আগ্নেয়গিরির অগ্নুৎপাতের ফলে সৃষ্ট সুনামিতে জীবনহানির ঘটনায় গভীর শোক প্রকাশ করেছেন। প্রধানমন্ত্রী বলেন, “ইন্দোনেশিয়ায় আগ্নেয়গিরির অগ্নুৎপাতের ফলে যে সুনামির সৃষ্টি হয়েছে, তাতে জীবনহানির ঘটনায় আমি মর্মাহত। শোক-সন্তপ্ত পরিবার-পরিজনকে আমার সমবেদনা জানাই এবং আহতদের দ্রুত আরোগ্য কামনা করি। সমুদ্র অঞ্চলে প্রতিবেশী ও বন্ধু এই দেশের ত্রাণকার্যে সহায়তা করতে ভারত প্রস্তুত”।
তেলেঙ্গানায় এক দুর্ঘটনায় বেশ কয়েকজনের প্রাণহানিতে প্রধানমন্ত্রীর শোকপ্রকাশ

নয়াদিল্লী, ০৯ মে, ২০২২ প্রধানমন্ত্রী শ্রী নরেন্দ্র মোদী তেলেঙ্গানায় কামারেড্ডি জেলায় এক দুর্ঘটনায় বেশ কয়েকজনের প্রাণহানিতে গভীর শোকপ্রকাশ করেছেন। তিনি এই দুর্ঘটনায় হতাহতদের জন্য প্রধানমন্ত্রীর জাতীয় ত্রাণ তহবিল থেকে এককালীন অনুদানের কথা ঘোষণা করেছেন। প্রধানমন্ত্রীর কার্যালয়ের পক্ষ থেকে এক ট্যুইটে বলা হয়েছে, “তেলঙ্গানায় কামারেড্ডি জেলায় এক দুর্ঘটনায় বেশ কয়েকজনের প্রাণহানিতে অত্যন্ত দুঃখিত। শোকসন্তপ্ত পরিবারগুলিকে সমবেদনা এবং আহতদের দ্রুত আরোগ্য কামনা করি।নিহতদের প্রত্যেকের নিকটাত্মীয়কে ২ লক্ষ টাকা করে এবং আহতদের প্রধানমন্ত্রীর জাতীয় তহবিল থেকে ৫০ হাজার টাকা করে দেওয়া হবে : প্রধানমন্ত্রী”
সীমান্ত রক্ষী বাহিনীর প্রতিষ্ঠা দিবসে, বাহিনীর সদস্যদের প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী সীমান্ত রক্ষী বাহিনী (বিএসএফ)-র প্রতিষ্ঠা দিবসে, বাহিনীর সদস্যদের অভিনন্দন জানান। প্রধানমন্ত্রী তাঁর শুভেচ্ছা বার্তায় বলেন, “বিএসএফ-এর প্রতিষ্ঠা দিবসে বাহিনীর সকল সদস্য এবং তাঁদের পরিবারবর্গকে শুভেচ্ছা জানাই। এই বাহিনী নিরলসভাবে আমাদের সীমানা পাহারা দেয়। বিএসএফ-এর সদস্যরা, প্রাকৃতিক দুর্যোগে ও সংকটপূর্ণ পরিস্থিতিতে কঠোর পরিশ্রমের মাধ্যমে দেশবাসীকে সেবা করেন। বিএসএফ পরিবারের জন্য অনেক অনেক শুভেচ্ছা রইল।“
প্রধানমন্ত্রী, জর্ডনের সম্রাটের সঙ্গে টেলিফোনে কথা বলেছেন

প্রধানমন্ত্রী শ্রী নরেন্দ্র মোদী আজ জর্ডনের সম্রাট দ্বিতীয় আবদুল্লাহর সাথে টেলিফোনে কথা বলেছেন। প্রধানমন্ত্রী আসন্ন পবিত্র রমজান মাস উপলক্ষে সম্রাট ও জর্ডনের জনগণকে শুভেচ্ছা জানিয়েছেন। দুই নেতা কোভিড ১৯ মহামারীর ফলে সমগ্র বিশ্বে উদ্ভূত পরিস্থিতি ও তার প্রভাব সীমাবদ্ধ রাখার জন্য নিজেদের গৃহীত পদক্ষেপ নিয়ে আলোচনা করেন। দুই নেতা তথ্য আদানপ্রদান এবং এবিষয়ে দুদেশের গৃহীত পদক্ষেপে সবরকম সহযোগিতার আশ্বাস দিয়েছেন। প্রধানমন্ত্রী জর্ডনে বসবাসকারী ভারতীয় নাগরিকদের সবরকম সহায়তার জন্য সম্রাটকে ধন্যবাদ জানিয়েছেন। দুটি দেশ কোভিড ১৯ সংক্রান্ত বিষয় ছাড়াও আঞ্চলিক এবং আন্তর্জাতিক নানা বিষয়ে একে অন্যের সহযোগিতা করবে বলে দুই নেতা আশ্বাস দিয়েছেন।
বৈদ্যুতিন ও তথ্যপ্রযুক্তি ক্ষেত্রে ভারত-জর্ডন সহযোগিতা

বৈদ্যুতিন ও তথ্যপ্রযুক্তি ক্ষেত্রে গত অক্টোবর মাসে ভারত ও জর্ডনের মধ্যে যে মউ স্বাক্ষরিত হয়েছিল সে সম্পর্কে আজ কেন্দ্রীয় মন্ত্রিসভার বৈঠকে বিস্তারিতভাবে আলোচনা হয়। এই মউ স্বাক্ষরের ফলে শিল্প, প্রযুক্তি ও বাণিজ্য ক্ষেত্রে দু’দেশের মধ্যে সহযোগিতা আরও প্রসার লাভ করবে। উল্লেখ্য, এই সবক’টি ক্ষেত্রেই তথ্যপ্রযুক্তি ও বৈদ্যুতিন ব্যবস্থা চালু রয়েছে। সুতরাং, দ্বিপাক্ষিক সহযোগিতা প্রসারের ফলে দু’দেশই নানাভাবে উপকৃত হবে। স্বাক্ষরিত চুক্তিটিতে পারস্পরিক সহযোগিতার কয়েকটি বিশেষ বিশেষ ক্ষেত্রকেও চিহ্নিত করা হয়েছে। যেমন – জর্ডনের তথ্যপ্রযুক্তি ক্ষেত্রের বিশেষ বিশেষ চাহিদাগুলি চিহ্নিত করে নকশা প্রস্তুত, উৎপাদন ক্ষমতা বৃদ্ধি এবং প্রকল্প রচনার বিভিন্ন ক্ষেত্রে ভারত সহযোগিতা করে যাবে। অন্যদিকে, বাণিজ্য ও বিনিয়োগ বৃদ্ধিতে দুটি দেশই একে অপরের সঙ্গে সহযোগিতার সম্পর্কে যুক্ত থাকবে। এছাড়াও, তথ্যপ্রযুক্তি শিক্ষা, বৈদ্যুতিন শিক্ষা ব্যবস্থা, বৈদ্যুতিন পরিচালন ব্যবস্থা, স্বাস্থ্য, প্রশাসন, টেলি-মেডিসিন ইত্যাদি ক্ষেত্রেও ভারত ও জর্ডন পরস্পরের সঙ্গে সহযোগিতা করে যাবে। দুটি দেশের কোন একটিতে কোন আন্তর্জাতিক বৈঠক বা সম্মেলন অনুষ্ঠিত হলে অন্য দেশটিও তাতে সক্রিয়ভাবে অংশগ্রহণ করবে। এই সহযোগিতা চুক্তি রূপায়ণে দু’দেশের প্রতিনিধিদের নিয়ে গড়ে তোলা হবে এক কার্যনির্বাহী গোষ্ঠী।
কেন্দ্রীয় মন্ত্রিসভা ফাস্ট ট্র্যাক বিশেষ আদালতগুলির জন্য কেন্দ্রীয় সহায়তাপুষ্ট কর্মসূচি আরও দু’বছর চালিয়ে যাওয়ার প্রস্তাব অনুমোদন করেছে

নয়াদিল্লি, ০৪ অগাস্ট, ২০২১ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে কেন্দ্রীয় সহায়তাপুষ্ট ফাস্ট ট্র্যাক বিশেষ আদালত এবং স্বতন্ত্র পক্সো আদালত কর্মসূচি ২০২১-এর পয়লা এপ্রিল থেকে ২০২৩-এর ৩১ মার্চ পর্যন্ত চালু রাখার প্রস্তাব অনুমোদিত হয়েছে। এজন্য ১ হাজার ২৩ টি ফাস্ট ট্র্যাক বিশেষ আদালত এবং ৩৮৯ টি স্বতন্ত্র পক্সো আদালতের কাজকর্ম চালু রাখতে ১ হাজার ৫৭২ কোটি ৮৬ লক্ষ টাকা খরচ ধরা হয়েছে। এর মধ্যে, কেন্দ্রীয় সরকার ৯৭১ কোটি ৭০ লক্ষ টাকা এবং রাজ্য সরকারগুলি ৬০১ কোটি ১৬ লক্ষ টাকা খরচ করবে। কেন্দ্রীয় খাতে খরচের অর্থ নির্ভয়া তহবিল থেকে যোগানো হবে। উল্লেখ করা যেতে পারে, এই কর্মসূচি ২০১৯-এর দোসরা অক্টোবর শুরু হয়েছিল। সরকার সর্বদাই মহিলা ও শিশুদের সুরক্ষা ও নিরাপত্তার গুরুত্বের বিষয়টিতে সর্বোচ্চ অগ্রাধিকার দিয়ে এসেছে। কন্যা শিশুদের ক্ষমতায়নের লক্ষ্যে কেন্দ্রীয় সরকার ইতিমধ্যেই ‘বেটি বাঁচাও, বেটি পড়াও’ – এর মতো একাধিক কর্মসূচি শুরু করেছে। ১২ বছরের কম বয়সী বালিকাদের ধর্ষণ এবং ১৬ বছরের কম বয়সী মেয়েদের ওপর যৌন নির্যাতন ও ধর্ষণের ঘটনাগুলি সারা দেশের বিবেকবোধে আঘাত হেনেছে। এ ধরনের দুর্ভাগ্যজনক ঘটনা এবং অভিযুক্তদের দোষী সাব্যস্ত করতে সুদীর্ঘ বিচার প্রক্রিয়ার অবসানে সুনির্দিষ্ট বিচার প্রক্রিয়া গড়ে তুলতে বিশেষ প্রয়োজনীয়তা দেখা দেয়। স্বতন্ত্র এ ধরনের বিচার প্রক্রিয়ায় ধর্ষণ ও যৌন নিপীড়নের মতো ঘটনাগুলির বিচার প্রক্রিয়া ত্বরান্বিত হয়। পক্ষান্তরে, যৌন হেনস্থার শিকার মহিলারা দ্রুত আইনি সুরাহা পান। এ ধরনের মামলার দ্রুত নিষ্পত্তিতে এবং বিচার প্রক্রিয়াকে আরও মজবুত করতে কেন্দ্রীয় সরকার ফৌজদারি আইন (সংশোধন) ২০১৮ চালু করে। সংশোধিত এই আইনে ধর্ষণে অপরাধীদের জন্য মৃত্যুদন্ডের সংস্থান সহ কঠোরতম শাস্তির সংস্থান রয়েছে। এই বিষয়গুলিকে বিবেচনায় রেখে এবং বিচার প্রক্রিয়াকে ত্বরান্বিত করতে ফাস্ট ট্র্যাক বিশেষ আদালত গড়ে তোলার উদ্যোগ নেওয়া হয়েছে। ফাস্ট ট্র্যাক বিশেষ আদালতগুলি থেকে দ্রুত ন্যায়-বিচার পাওয়া যায় এবং বিচার প্রক্রিয়াও দ্রুততার সঙ্গে শেষ হয়। প্রচলিত আদালতগুলির তুলনায় ফাস্ট ট্র্যাক বিশেষ আদালতগুলিতে মামলা নিষ্পত্তি হার তুলনামূলক ভালো। ধর্ষণ ও যৌন নির্যাতনের শিকার মহিলাদের দ্রুত ন্যায় বিচার পৌঁছে দেওয়ার পাশাপাশি, এ ধরনের আদালতগুলি যৌন নিপীড়নে অভিযুক্তদের বিরুদ্ধে দ্রুত ও কঠোর ব্যবস্থা গ্রহণের বিষয়টিকেও সুনিশ্চিত করে। বর্তমানে ২৮টি রাজ্যে ফাস্ট ট্র্যাক বিশেষ আদালত রয়েছে। বাকি, তিনটি রাজ্য মিলিয়ে ৩১টি রাজ্যে বিশেষ এই আদালত কর্মসূচি সম্প্রসারণের প্রস্তাব করা হয়েছে। ফাস্ট ট্র্যাক বিশেষ আদালত রাজ্য/কেন্দ্রশাসিত অঞ্চলগুলির প্রশাসনকে সময়সীমার মধ্যে সুবিচারের অপেক্ষায় থাকা মানুষের কাছে ন্যায় বিচার পৌঁছে দিতে সাহায্য করে। মন্ত্রিসভার আজকের এই সিদ্ধান্ত মহিলা ও কন্যাশিশুদের সুরক্ষা ও নিরাপত্তায় দেশবাসীর প্রতি সরকারের অঙ্গীকারকেই প্রতিফলিত করে। এ ধরনের আদালতের সংখ্যা বৃদ্ধি পেলে জমে থাকা ধর্ষণ ও পক্সো আইনে দায়ের করা মামলাগুলির নিষ্পত্তি দ্রুত হবে। সেই সঙ্গে, মামলার সংখ্যাও কমবে। ধর্ষণের শিকার মহিলা ও শিশুকন্যারা দ্রুত ন্যায়বিচার পাবেন। একই সঙ্গে যৌন নিপীড়নকারীদের দুষ্কর্ম করা থেকে বিরত রাখতে এক গুরুত্বপূর্ণ হাতিয়ার হিসাবে কাজ করবে। মামলার দ্রুত নিষ্পত্তির ফলে পড়ে থাকা অমীমাংসিত মামলার সংখ্যাও ধীরে ধীরে হ্রাস পাবে।
অবৈধ মাদক পাচার ও ঐ জাতীয় অন্যান্য উপাদানের চোরাচালান রোধে ভারত ও ইন্দোনেশিয়ার মধ্যে মউ স্বাক্ষরে মন্ত্রিসভার অনুমতি

প্রধানমন্ত্রীর পৌরহিত্যে কেন্দ্রীয় মন্ত্রিসভার বৈঠকে ভারত ও ইন্দোনেশিয়ার মধ্যে অবৈধ মাদক পাচার ও ঐ জাতীয় অন্যান্য উপাদানের চোরাচালান রোধে এক সমঝোতাপত্র বা মউ স্বাক্ষরে অনুমতি মিলেছে। এই মউ স্বাক্ষরের ফলে অবৈধ মাদক চোরাচালান প্রতিরোধে পারস্পরিক সহযোগিতা গড়ে উঠবে। দু’দেশের মধ্যে মউ স্বাক্ষরের দিন থেকেই চোরাচালন প্রতিরোধের বিষয়টি কার্যকর হবে। এই সমঝোতাপত্রটি আগামী পাঁচ বছর কার্যকর থাকবে। স্বাক্ষরিত সমঝোতা অনুযায়ী দুই দেশ তথ্য ও নথিপত্র আদান-প্রদান করবে। সেইসঙ্গে, তথ্যের গোপনীয়তাও বজায় রাখবে। উল্লেখ করা যেতে পারে, ভারত ইতিমধ্যেই ৩৭টি দেশের সঙ্গে মাদক চোরাচালান প্রতিরোধে একই ধরণের চুক্তি স্বাক্ষর করেছে।
প্রধানমন্ত্রী ২৭ জানুয়ারি কোচি সফর করবেন

প্রধানমন্ত্রী শ্রী নরেন্দ্র মোদী আগামী ২৭ জানুয়ারি কেরলের কোচি সফর করবেন। সফরকালে তিনি কোচিতে রাষ্ট্রায়ত্ত ভারত পেট্রোলিয়াম কর্পোরেশন লিমিটেডের (বিপিসিএল) এক সুসংবদ্ধ তৈল শোধনাগারের ক্ষমতা সম্প্রসারণ কমপ্লেক্স জাতির উদ্দেশে উৎসর্গ উপলক্ষে ফলকের আবরণ উন্মোচন করবেন। তিনি সেখানে পেট্রো-রসায়ন কমপ্লেক্সেরও ভিত্তিপ্রস্তর স্থাপন করবেন। এরপর তিনি সেখানে রাষ্ট্রায়ত্ত ইন্ডিয়ান অয়েলের রান্নার গ্যাস বটলিং প্ল্যান্টের জন্য জলে ভাসমান এক বৃহদায়তন গ্যাস সংরক্ষণাগার উদ্বোধন করবেন। এছাড়াও, তিনি এট্টুমানুরে দক্ষতা উন্নয়ন প্রতিষ্ঠানের শিলান্যাস করবেন। বিপিসিএল-এর তৈল শোধনাগারের ক্ষমতা সম্প্রসারণের ফলে এই শোধনাগারটি ভারতের সর্ববৃহৎ শোধনাগার হয়ে উঠবে। অত্যাধুনিক ব্যবস্থাসম্পন্ন এই শোধনাগারটিতে দেশে পরিচ্ছন্ন জ্বালানি উৎপাদনের যাবতীয় ব্যবস্থা রয়েছে। এই সকল বৈশিষ্ট্যের ফলে এই শোধনাগারটি বিশ্বমানের হয়ে উঠবে। সম্প্রসারণের ফলে রান্নার গ্যাস ও ডিজেলের উৎপাদন দ্বিগুণ বাড়বে, সেইসঙ্গে পেট্রো-রসায়ন প্রকল্পগুলির জন্য কাঁচামাল উৎপাদন প্রক্রিয়া শুরু হবে। ইন্ডিয়ান অয়েলের রান্নার গ্যাস বটলিং প্ল্যান্টের জন্য যে বৃহদায়তন গ্যাস সংরক্ষণাগারটির উদ্বোধন করা হবে, তার ক্ষমতা বেড়ে দাঁড়াবে ৪,৩৫০ মেট্রিক টন। এর ফলে, এই বটলিং প্ল্যান্টে প্রায় ছ’দিনের মতো প্রয়োজনীয় রান্নার গ্যাস মজুত থাকবে। কেবল তাই নয়, এই বিপুল পরিমাণ রান্নার গ্যাস মজুত করে রাখার ফলে সড়কে রান্নার গ্যাস ট্যাঙ্কারের পরিবহণ লক্ষ্যণীয়ভাবে হ্রাস পাবে। ভারত পেট্রোলিয়ামের কোচি তৈল শোধনাগারের পেট্রো-রসায়ন কমপ্লেক্সটি ‘মেক ইন ইন্ডিয়া’ উদ্যোগের আওতায় গড়ে তোলা হয়েছে, যা আমদানির ওপর নির্ভরশীলতা কমাবে। এট্টুমানুরে যে দক্ষতা উন্নয়ন প্রতিষ্ঠানটি গড়ে তোলা হচ্ছে, তার পরিচালনার দায়িত্বে থাকছে পেট্রোলিয়াম ও প্রাকৃতিক গ্যাস মন্ত্রক। এই প্রতিষ্ঠান চালু হলে তেল ও গ্যাস ক্ষেত্রের পাশাপাশি, অন্যান্য শিল্প সংস্থাগুলিতে যোগ্য যুবক-যুবতীদের কর্মসংস্থানের জন্য প্রয়োজনীয় বৃত্তিমূলক প্রশিক্ষণ দেওয়া সম্ভব হবে। বিশ্বমানের এই প্রতিষ্ঠানটি আট একর জমিতে গড়ে উঠছে। কেরল সরকার এজন্য জমি দিয়েছে। এই প্রতিষ্ঠানে প্রতি বছর ২০টি বিভিন্ন ক্ষেত্রে প্রায় এক হাজার জন যুবক-যুবতীকে প্রশিক্ষণ দেওয়া যাবে। এর আগে প্রধানমন্ত্রী গত ১৫ই জানুয়ারি কেরল সফরে গিয়ে কোল্লাম বাইপাস উদ্বোধন করেন এবং তিরুবনন্তপুরমে পদ্মনাভ স্বামী মন্দির পরিদর্শন করেন। /
যৌথ উদ্যোগ স্থাপনের ক্ষেত্রে পৃথকভাবে নির্দিষ্ট কোনও রূপরেখা অনুসরণের প্রয়োজন নেই প্রতিরক্ষা মন্ত্রকের নিয়ন্ত্রণাধীন সংস্থাগুলির  :  সিদ্ধান্ত কেন্দ্রীয় মন্ত্রিসভার

কেন্দ্রীয় প্রতিরক্ষা মন্ত্রকের নিয়ন্ত্রণাধীন সংস্থাগুলির কোনও যৌথ উদ্যোগ স্থাপনের ক্ষেত্রে ২০১২’র ফেব্রুয়ারি মাসে বিজ্ঞাপিত পৃথক ও নির্দিষ্ট রূপরেখা অনুসরণের কোনও প্রয়োজন হবে না। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার এক বৈঠকে ঐ পৃথক রূপরেখা প্রত্যাহারের সিদ্ধান্ত নেওয়া হয়েছে। সুতরাং, অন্যান্য কেন্দ্রীয় রাষ্ট্রায়ত্ত সংস্থাগুলির যৌথ উদ্যোগ গ্রহণের ক্ষেত্রে কেন্দ্রীয় অর্থমন্ত্রক ও রাষ্ট্রায়ত্ত সংস্থা দপ্তর সময়ে সময়ে যে রূপরেখা ও নিয়মাবলী প্রকাশ করে,তা এখন থেকে প্রযোজ্য হবে প্রতিরক্ষা মন্ত্রকের নিয়ন্ত্রণাধীন সংস্থাগুলির ক্ষেত্রেও। সরকারের এই সিদ্ধান্তের ফলে প্রতিরক্ষা ক্ষেত্রের বিভিন্ন সংস্থারআত্মনির্ভরতার পাশাপাশি, দেশীয় উৎপাদন বৃদ্ধির লক্ষ্যমাত্রা পূরণও সম্ভব হবে। মাজাগাঁও ডক লিমিটেড, গোয়াশিপইয়ার্ড লিমিটেড, গার্ডেনরিচ শিপ বিল্ডার্স অ্যান্ড ইঞ্জিনিয়ার্স লিমিটেড,হিন্দুস্থান শিপইয়ার্ড লিমিটেড, ভারত ইলেক্ট্রনিক্স লিমিটেড, হিন্দুস্থান অ্যারোনটিক্স লিমিটেড, ভারত আর্থ মুভার্স লিমিটেড, ভারত ডায়নামিক্স লিমিটেড এবংমিশ্র ধাতু নিগম লিমিটেড – কেন্দ্রীয় প্রতিরক্ষা মন্ত্রকের নিয়ন্ত্রণাধীন এই ৯টি সংস্থার প্রত্যেকটি সরকারি এই সিদ্ধান্তের ফলে বিশেষভাবে লাভবান হবে। উল্লেখ্য, প্রতিরক্ষা ক্ষেত্রে বেসরকারি শিল্প সংস্থাগুলির অংশগ্রহণ বৃদ্ধি পেতে থাকায় এবং প্রতিরক্ষা সংক্রান্ত উৎপাদনের ক্ষেত্রে এক বিশেষ পরিবর্তনের ফলে প্রতিরক্ষা মন্ত্রকের নিয়ন্ত্রণাধীন সংস্থাগুলির যৌথ উদ্যোগ গ্রহণের ক্ষেত্রে পৃথক কোনও রূপরখা অনুসরণের প্রয়োজন নেইবলে মনে করে কেন্দ্রীয় প্রতিরক্ষা উৎপাদন দপ্তর। পাশাপাশি, ‘মেক ইন ইন্ডিয়া’ কর্মসূচির আওতায় দেশীয় উৎপাদন ব্যবস্থার ওপর আরও বেশি করে গুরুত্ব আরোপ করায় একাধিক রূপরেখার অস্তিত্ব দ্বিধা ও সংশয়ের পরিস্থিতি সৃষ্টি করতে পারে এই আশঙ্কা করেপৃথক রূপরেখাটি প্রত্যাহারের জন্য একটি প্রস্তাব পেশ করা হয় কেন্দ্রীয় মন্ত্রিসভার কাছে। এরই পরিপ্রেক্ষিতে গতকালের বৈঠকে পৃথক রূপরেখা প্রত্যাহারের সিদ্ধান্ত নেয়কেন্দ্রীয় মন্ত্রিসভা।
বেঙ্গালুরুতে বশ স্মার্ট ক্যাম্পাসের উদ্বোধনকালে প্রধানমন্ত্রী শ্রী নরেন্দ্র মোদীর ভাষণ

নয়াদিল্লি, ৩০ জুন, ২০২২ বশ ইন্ডিয়ার সকল সদস্য, এবং বন্ধুগণ, নমস্তে! বশ ইন্ডিয়ার শততম বর্ষ পূর্তিতে অভিনন্দন জানাই। ভারত ও বশ ইন্ডিয়া উভয়ের পক্ষেই এটি হল এক বিশেষ বছর, কারণ দেশ এখন স্বাধীনতার ৭৫তম বার্ষিকী উদযাপন করছে। অন্যদিকে, ভারতে উপস্থিতির শততম বর্ষটি পালন করছেন আপনারা। বশ-এর স্মার্ট ক্যাম্পাস উদ্বোধনের সুযোগ পেয়ে আমি আনন্দিত। এই ক্যাম্পাসটি ভবিষ্যতের উপযোগী উৎপাদন ও সমাধান প্রচেষ্টার ক্ষেত্রে নিশ্চিতভাবেই এক অগ্রণী ভূমিকা পালন করবে বলে আমি বিশ্বাস করি এবং তা হবে ভারত তথা সমগ্র বিশ্বের পক্ষেই মঙ্গলজনক। ২০১৫-র অক্টোবরে চ্যান্সেলর মার্কেলের সঙ্গে বেঙ্গালুরুতে বশ-এর সুযোগ-সুবিধা প্রসার সম্পর্কিত প্রকল্প আমি দেখে এসেছি। সেখানে যে উদ্ভাবন প্রচেষ্টা শুরু হয়েছে তাও আমি লক্ষ্য করেছি। আরও একটি আনন্দের বিষয় হল এই যে শিক্ষার পাশাপাশি বশ দক্ষ যুব সমাজ গড়ে তুলতে এক বিশেষ উদ্যোগ নিয়েছে। বন্ধুগণ, বর্তমান যুগ হল প্রযুক্তির যুগ। শতাব্দীর এক সাংঘাতিক অতিমারীর সঙ্গে লড়াই করে আমাদের টিকে থাকতে হয়েছে। এর মোকাবিলায় গত দু’বছর ধরে প্রযুক্তির সুফল যে কোথায় পৌঁছতে পারে তা আমরা অনুভব ও উপলব্ধি করতে পেরেছি। তাই, প্রযুক্তি ও উদ্ভাবন প্রচেষ্টায় আরও বেশি মাত্রায় বিনিয়োগের বিষয়টি হল খুবই গুরুত্বপূর্ণ। এই প্রচেষ্টার ধারাবাহিকতা রক্ষার বিষয়টিও একইসঙ্গে সমান গুরুত্বপূর্ণ। সৌরশক্তি সংস্থাপনের মধ্য দিয়ে ভারতে এক দূষণমুক্ত পরিবেশ সম্ভব করে তোলার কাজে আমরা সচেষ্ট। গত আট বছরে সংস্থাপিত সৌর বিদ্যুতের ক্ষমতা বৃদ্ধি পেয়েছে ২০ গুণ। ভারতে এবং বিদেশে কার্বনের মাত্রাকে সহনযোগ্য করে তোলার ক্ষেত্রেও বশ বিশেষ সাফল্য দেখিয়েছে যা আমাদের পক্ষে খুবই উৎসাহব্যঞ্জক। বন্ধুগণ, বর্তমান বিশ্বে দ্রুত বিকাশশীল অর্থনীতিগুলির অন্যতম হল ভারত। গত দু’বছরে বিনিয়োগের মাত্রাও বহুগুণে বৃদ্ধি পেয়েছে। আমাদের যুব ও তরুণ সমাজের নিরন্তর প্রচেষ্টায় বিশ্বের অন্যান্য দেশের তুলনায় স্টার্ট-আপ-এর এক বিশেষ পরিবেশ এখানে গড়ে উঠেছে অনেক অনেক বেশি। দেশের প্রতিটি গ্রামে উচ্চ গতিসম্পন্ন ইন্টারনেট পৌঁছে দিতে কেন্দ্রীয় সরকার বিশেষভাবে উদ্যোগী। ‘ডিজিটাল ভারত’ গড়ে তোলার মাধ্যমে সরকারের প্রতিটি কাজে প্রযুক্তিকে যুক্ত করতে আমরা আগ্রহী। আমরা বিশ্বকে আহ্বান জানাব, এই সুযোগ গ্রহণ করে ভারতে বিনিয়োগ প্রচেষ্টায় সামিল হওয়ার জন্য। বন্ধুগণ, এক একটি মাইলফলক নানা দিক থেকেই গুরুত্বপূর্ণ হয়ে ওঠে কারণ, এই উপলক্ষকে কেন্দ্র করে আমরা আরও সামনের দিকে এগিয়ে যাই। তাই, আমি বশ-কে আহ্বান জানাব, আমাদের দেশে আরও বেশি করে তাদের প্রচেষ্টাকে সংহত করতে। আগামী ২৫ বছরের জন্য আপনাদের লক্ষ্য আপনারা স্থির করুন। ১০০ বছর আগে বশ ভারতে এসেছিল একটি জার্মান সংস্থা রূপে কিন্তু, আজ তা আর শুধুমাত্র জার্মান নয়, একটি ভারতীয় সংস্থাও বটে। জার্মানির ইঞ্জিনিয়ারিং এবং ভারতের জ্বালানি শক্তি সকলের কাছেই দুটি উজ্জ্বল দৃষ্টান্ত। আমাদের এই সম্পর্কের উত্তরোত্তর প্রসার ঘটবে। আমি আরও একবার সমগ্র বশ ইন্ডিয়া পরিবারকে অভিনন্দন জানাই। তাদের জন্য রইল আমার আন্তরিক শুভেচ্ছা। ধন্যবাদ। অনেক অনেক ধন্যবাদ।
ইজরায়েলের প্রধানমন্ত্রী হিসেবে দায়িত্ব গ্রহণের জন্য ইয়ার লাপিড-কে  প্রধানমন্ত্রীর অভিনন্দন

নয়াদিল্লী, ০১ জুলাই, ২০২২ প্রধানমন্ত্রী শ্রী নরেন্দ্র মোদী ইজরায়েলের প্রধানমন্ত্রী হিসেবে দায়িত্ব গ্রহণের জন্য ইয়ার লাপিড-কে অভিনন্দন জানিয়েছেন। তিনি নাফতালি বেনেটকে ভারতের প্রকৃত বন্ধু হিসেবে উল্লেখ করে তাঁকে ধন্যবাদ জানিয়েছেন। প্রধানমন্ত্রী কয়েকটি ট্যুইট বার্তায় বলেছেন, “@yairlapid-কে ইজরায়ের প্রধানমন্ত্রী হিসেবে দায়িত্ব গ্রহণের জন্য উষ্ণ শুভেচ্ছা ও আন্তরিক অভিনন্দন জানাই। আমরা দুই দেশের কূটনৈতিক সম্পর্কের ৩০ বছর পূর্তি উদযাপন করছি। এই সময়ে উভয় রাষ্ট্রের কৌশলগত অংশীদারিত্বকে আরও এগিয়ে নিয়ে যাওয়ার ক্ষেত্রে আমি আশাবাদী।” “@naftalibennett-ভারতের প্রকৃত বন্ধু হওয়ার জন্য আপনাকে ধন্যবাদ। আমাদের ফলপ্রসূ আলোচনাগুলি মনে থাকবে। আপনার নতুন দায়িত্বের সাফল্য কামনা করি।”
পি পরমেশ্বরণের প্রয়াণে প্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদী বিশিষ্ট সমাজসেবী পি পরমেশ্বরণের প্রয়াণে গভীর শোক প্রকাশ করেছেন। এক শোকবার্তায় প্রধানমন্ত্রী বলেছেন, “শ্রী পি পরমেশ্বরণ ছিলেন ভারতমাতার এক গর্বিত ও আত্মনিয়োজিত সন্তান। তিনি সারা জীবন ভারতের সংস্কৃতির প্রসার, আধ্যাত্মিকতাবাদের পুনর্জাগরণ এবং দরিদ্র থেকে দরিদ্রতম মানুষের সেবায় নিজেকে নিয়োজিত করেছিলেন। পরমেশ্বরণজির চিন্তাভাবনায় ছিল বিচক্ষণতার পরিচয় এবং তাঁর লেখনী ছিল অসাধারণ। তিনি ছিলেন অদম্য। সমৃদ্ধ প্রতিষ্ঠান গড়ার কারিগর হিসেবে পরমেশ্বরণজি ভারতীয় বিচার কেন্দ্রম, বিবেকানন্দ কেন্দ্র ও অন্যান্য প্রতিষ্ঠানের সার্বিক বিকাশে নিয়োজিত থেকেছেন। আমি অত্যন্ত সৌভাগ্যবান যে তাঁর সঙ্গে আমার একাধিকবার সাক্ষাতের সুযোগ হয়েছে। তিনি ছিলেন মেধা ও জ্ঞানের মূর্ত প্রতীক। তাঁর প্রয়াণে আমি মর্মাহত।” /
মানবসম্পদ উন্নয়ন ক্ষেত্রে ভারত ও আফগানিস্তানের মধ্যে মউ স্বাক্ষরে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে সোমবার কেন্দ্রীয় মন্ত্রিসভার বৈঠকে ভারত ও আফগানিস্তানের মধ্যে মানবসম্পদ উন্নয়ন ক্ষেত্রে সমঝোতাপত্র বা মউ স্বাক্ষরের প্রস্তাবে সায় মিলেছে। এই মউ স্বাক্ষরের ফলে আফগানিস্তানের শিক্ষা প্রতিষ্ঠানগুলির ছাত্রছাত্রী ও শিক্ষক মহল ভারতের ‘স্বয়ম’ কোর্সে নাম নথিভুক্ত করতে পারবে এবং এ নিয়ে অধ্যয়নের সুযোগ পাবে। একই সঙ্গে, আফগানিস্তানের শিক্ষা প্রতিষ্ঠানগুলি নতুন যে শিক্ষামূলক পাঠ্যক্রম রচনা করবে, সেগুলি ‘স্বয়ম’ পোর্টালে আপলোড করতে পারবে। ভারত সরকারের মানবসম্পদ উন্নয়ন মন্ত্রক ‘স্বয়ম’ কোর্স নিয়ে পঠন-পাঠনের জন্য সেদেশের ছাত্রছাত্রী ও শিক্ষক মহলকে প্রয়োজনীয় প্রশিক্ষণ দেবে। এই মউ স্বাক্ষরের ফলে ভারত, আফগানিস্তানের শিক্ষা প্রতিষ্ঠানগুলিকে শিক্ষা ক্ষেত্রে ভারতের জাতীয় ডিজিটাল লাইব্রেরি, ভারচ্যুয়াল ল্যাবস্ এবং কোচিং বা প্রশিক্ষণ প্রদানের মতো যে গুরুত্বপূর্ণ তথ্য ও যোগাযোগ প্রযুক্তি সংক্রান্ত উদ্যোগগুলি রয়েছে, সেগুলি ব্যবহারের সঙ্গে সঙ্গে প্রযুক্তি আদান-প্রদানের সুযোগ দেবে। মউ অনুযায়ী, ভারত ও আফগানিস্তানের বিশ্ববিদ্যালয় তথা উচ্চ শিক্ষা প্রতিষ্ঠানগুলির মধ্যে যৌথভাবে মাস্টার ডিগ্রি কর্মসূচি চালু করার প্রস্তাবও রয়েছে। কেন্দ্রীয় মানবসম্পদ উন্নয়ন মন্ত্রক আফগানিস্তানের কেন্দ্রীয় উচ্চ শিক্ষা দপ্তরকে পাঠ্যসূচির মানোন্নয়ন এবং শিক্ষা কর্মীদের দক্ষতা বাড়িয়ে তুলতে সাহায্য করবে। এই সমঝোতার ফলে উভয় দেশই একে অপরের শিক্ষাগত যোগ্যতার মান্যতা দেওয়ার ব্যাপারে একটি চুক্তি স্বাক্ষরে সম্মত হয়েছে। এছাড়া, ভারতে শিক্ষা গ্রহণে ইচ্ছুক ছাত্রছাত্রীর সংখ্যা এবং আফগান শিক্ষা কেন্দ্রগুলিতেও বিদেশি ছাত্রছাত্রীর সংখ্যা বাড়বে। শিক্ষা ক্ষেত্রে সহযোগিতার লক্ষ্যে দু’দেশের মধ্যে স্বাক্ষরিত এই মউটি গুরুত্বপূর্ণ মাইল ফলক হয়ে উঠবে।